Timo Soini plokissaan: "Olen rumankomea mies - kaikilla ehdokkailla ei ole yhtä paksua nahkaa"
18.02.2017 klo 13:49
Perussuomalaisten puheenjohtaja, ulkoministeri Timo Soini ennakoi jo blogissaan Per Looks -ilmiön toistumista kuntavaaleissa.
Perussuomalaisten puheenjohtaja Timo Soini muistaa vielä hyvin vuoden 2012 perussuomalaisia esittelevän Per Looks -sivun. TOMMI PARKKONEN
Perussuomalaisten puheenjohtaja, ulkoministeri Timo Soini muistelee lauantaisessa blogissaan, kuinka viime kuntavaalien alla luotiin Per Looks -sivusta, jossa pilkattiin perussuomalaisten ehdokkaiden ulkonäköä.
[Vuonna 2012](http://www.iltale<a href=) kulovalkean tavoin sosiaalisessa mediassa levinnyt, perussuomalaisten muotokuvia esittelevä Per Looks -sivu oli parodinen mukaelma suositusta Hel Looks -muotiblogista, jossa ruoditaan nuorten helsinkiläisten trendivaatteita.
Soini toteaa kirjoituksessaan, että tuolloin pilkka osui omaan nilkkaan, kun puolue yllättäen voittikin vaalit. Hän pitää pilkkapuhetta yhdenlaisena pohjana "pahenevalla vihapuheelle".
Soini kirjoittaa uskovansa, että Per Looks -ilmiö toistuu nyt huhtikuun kuntavaaleissa.
- Olen rumankomea mies, monessa liemessä keitetty. Kaikilla ehdokkailla ei välttämättä ole yhtä paksua nahkaa ja kykyä sietää henkistä epämukavuutta. Toivon hienotunteisuutta. Jokainen ihminen on jonkun mielestä kaunis, Soini kirjoittaa blogissaan.